প্রতিবেশী মিয়ানমার থেকে শরণার্থী হিসাবে আগত রোহিঙ্গারা বসতি বানাতে গিয়ে কক্সবাজারের টেকনাফ উপকূলজুড়ে ঝাউবন উজাড় করে দিচ্ছে। খোদ বন বিভাগের অভিযোগ- প্রতি রাতেই দুর্বৃত্ত ও রোহিঙ্গারা বিপুলসংখ্যক ঝাউগাছ কেটে নিয়ে যাচ্ছে। ইতিমধ্যে টেকনাফ সৈকতের বাহারছড়া, শামলাপুর ও শীলখালী ইউনিয়নের প্রায় ৪ কিলোমিটার বিস্তৃত ঝাউ বাগান উজাড় হয়ে গেছে। এমনকি এক সপ্তাহেই রোহিঙ্গা ও দুর্বৃত্তরা প্রায় ১০ হাজার গাছ কেটে নিয়ে গেছে। স্থানীয় বাসিন্দাদের অভিযোগ- বন কর্মীদের যোগসাজশে একদল দুর্বৃত্ত ও রোহিঙ্গারা প্রতিনিয়ত ঝাউগাছ কাটছে। স্থানীয় সূত্রে এসব তথ্য জানা যায়।